**SZAKMATÁJÉKOZTATÓ**

(szakmai KKK, PTT alapján)

**A szakma megnevezése: MENTŐÁPOLÓ**

**A szakma azonosító száma: 5 0913 03 11**

*A szakma keretében ellátható legjellemzőbb tevékenység, valamint a munkaterület leírása:*

* A mentőápoló munkáját hivatásként az etikai normák betartásával gyakorolja, átfogó anatómiai-, élettani és klinikumi ismeretekkel rendelkezik.
* Előkészít és segédkezik diagnosztikus és terápiás eljárásoknál.
* Megfelelően kommunikál a beteggel, a hozzátartozókkal, valamint az ellátó team tagjaival.
* Részt vesz a leendő munkatársak gyakorlati oktatásában.
* Tevékenységét a biztonságos és minőségi betegellátás szempontjainak figyelembevételével, a jogi és etikai normák betartásával végzi.
* Papír alapú és elektronikus egészségügyi dokumentációt vezet a jogszabályi előírásoknak megfelelően.
* Folyamatosan bővíti tudását szakmai képzéseken, továbbképzéseken.
* Önállóan, vagy team-munkában minőségi, holisztikus szemléletű ellátást biztosít.
* A sürgősségi betegellátás területén önállóan és csapatban, elsősorban az állami mentőszolgálatnál és sürgősségi osztályon, hivatástudattal és elkötelezetten sürgősségi ellátásban részesíti, valamint menti a betegeket és a sérülteket.
* Kivonuló mentőtevékenységét az állami mentőszolgálat szabványos eljárásrendjein alapulóan, sürgősségi osztályos tevékenységét a szakmai protokollok előírásai alapján empatikusan, higgadtan, precízen, valamint a betegek iránti elkötelezett felelősségvállalással végzi.
* A beteg/sérült állapotának felmérését, osztályozását, állapotváltozásának megfigyelését és észlelését - jelentős részben - a nyilvánosság előtt végzi.
* A bajbajutottak feltalálási helyén, vagy mentőjárművel történő szállítása közben, illetve sürgősségi osztályon alapszintű sürgősségi ellátást nyújt, emelt szintű ellátásban asszisztál, mentéstechnikai eszközöket, illetve betegszállítási és mozgatási technikákat alkalmaz, mentés-, és betegszállítás szervezési folyamatokban, valamint katasztrófahelyzetek és tömeges események felszámolásában közreműködik.

*A szakképzésbe történő belépés feltételei*

* Iskolai előképzettség:
* Alapfokú iskolai végzettség 5 éves képzés esetén
* Érettségi vizsga 2 éves képzés esetén
* Alkalmassági követelmények
* **Pályaalkalmassági vizsgálat:** Szükséges
* Matematikai ismeretek megfelelő alkalmazása (alapműveletek, százalék, törtek, mértékegységek ismerete, átváltása).
* Jó megfigyelőképesség (ábrák, jelenségek megfigyelése, értelmezése).
* Alapvető összefüggések meglátása. Megfelelő kommunikáció szóban és írásban (érthető beszéd, képes a tapasztalatait megfogalmazni, figyelembe veszi mások véleményét, megérti és visszaadja az írásban vagy szóban kapott információt, olvasható írás, szöveg pontos leírása, rövid szöveg alkotása).
* Alapvető viselkedési normák betartása.
* Pszichikai alkalmassági vizsgálat:  pszichés egyensúly megléte, devianciák hiánya,  intellektuális képességek megléte,  figyelmi képességek megfelelősége,  személyiségi sajátosságok megfelelősége, pályamotiváció megfelelősége
* Vizsgálandó személyiségjegyek: önismeret, önkontroll, szabálytudat, felelősségtudat, empátia, együttműködés.
* **Kizáró tényezők**: Diszkalkulia, diszgráfia, korlátozott kommunikációs képesség, a magyar nyelv legalább B2 szintű ismeretének hiánya.
* **Foglalkozásegészségügyi alkalmassági vizsgálat**: Szükséges

Az egészségügyi tevékenység végzéséhez szükséges egészségi alkalmasság vizsgálat elvégzése, a 40/2004. (IV.26.) ESZCSM rendeletben foglaltak szerint (az egészségügyi tevékenységre való alkalmasságot kizáró korlátozások figyelembevételével) A munkaköri, szakmai, illetve személyi higiénés alkalmasság orvosi vizsgálatáról és véleményezéséről szóló 33/1998. (VI. 24.) NM rendelet 4. §. (3) a pontjában meghatározott szakmai alkalmassági vizsgálat

*Tanulási területek, tantárgyak:*

* Munkavállalói ismeretek
* Munkavállalói idegennyelv
* Egészségügyi ágazati alapoktatás
* Egészségügyi etikai és betegjogi alapismeretek
* Kommunikáció alapjai
* Az emberi test felépítése
* Elsősegélynyújtási alapismeretek
* Munka-balesetvédelem, betegbiztonság
* Alapápolás-gondozás
* Irányított gyógyszerelés
* Komplex klinikai szimulációs gyakorlat
* Vitális paraméterek és injekciózás rendelőintézeti gyakorlat
* Alaptudományok
* Szakmai kémiai és biokémiai alapok
* Szakmai fizikai és biofizikai alapok
* Egészségügyi informatika
* Egészségügyi terminológia
* Egészségügyi jog és etika alapjai
* Sejtbiológia
* Egészségügyi alapozó ismeretek
* Emberi test és működése
* Alapvető higiénés rendszabályok
* Általános ápolástan és gondozástan
* Gyógyszertani alapismeretek
* Kommunikáció
* Általános laboratóriumi alapismeretek
* Rehabilitációs alapismeretek és fizioterápia
* Társadalomtudományi ismeretek
* Szociológia alapjai
* Pszichológia alapjai
* Népegészségtan, egészségfejlesztés
* Pedagógiai - betegoktatási alapismeretek
* Klinikumi alapismeretek
* Belgyógyászat és ápolástana
* Sebészet és ápolástana
* Kisklinikumi ismeretek és ápolástanuk
* Szülészet-nőgyógyászat klinikuma
* Neurológia klinikuma
* Pszichiátria klinikuma
* Geriátria klinikuma
* Klinikai gyakorlat
* Speciális ápolói feladatok mentőápolók számára
* Gyógyszertani és terápiás alapismeretek
* Kritikus állapotú betegek ellátása
* Mentés és sürgősségi ellátás szervezése
* Prehospitális ellátás
* Oxiológiai és sürgősségi kórképek ellátása
* Újraélesztés
* ALS szintű mentőegység mentőápolói tevékenységei
* Tömeges események/katasztrófa ellátás

*Egybefüggő szakmai gyakorlat időtartama:*

* Szakképző iskolai oktatásban: -,
* Technikumi oktatásban: 440 óra,
* Érettségire épülő oktatásban: 160 óra, felnőttképzésben: 80 óra

*Az ágazati alapvizsgára bocsátás feltétele*

* Az első 2 év teljesítése. Érettségire épülő képzés esetén a kompetenciákhoz kapcsolt szakmai tartalmak eredményes teljesítése.

*Szakmai tanúsítóvizsgára bocsátás feltétele:*

* 12. évfolyam és a 11 év végi szakmai gyakorlat eredményes teljesítése. Érettségire épülő képzés esetén a kompetenciákhoz/vizsgához kapcsolt szakmai tartalmak eredményes teljesítése.

*Szakmai vizsgára bocsátás feltétele:*

* Valamennyi előírt képzési évfolyam és az egybefüggő szakmai gyakorlat eredményes teljesítése.

A szakmával kapcsolatos további információkat a szakma Képzési és Kimeneti Követelménye tartalmazza: <https://szakkepzes.ikk.hu/kkk-ptt#egeszsegugy>